श्री राम कथा जीवों का कल्याण करने वाली है: भाई नरेश जी
स्थानीयश्री साधु आश्रम में चल रही सात दिवसीय श्रीराम कथा के पांचवें दिन आज मुख्य यजमान राम र| चुघ, दर्शना रानी, पंडित बलदेव शर्मा, सुरिंद्र बजाज, ज्ञान चंद ने श्रीराम चरितमानस की पूजा करवाई और कथा व्यास भाई नरेश जी शर्मा को तिलक माल्यार्पण किया।
भाई नरेश जी ने कथा में प्रवेश करते हुए अपने प्रवचन में कहा कि याज्ञवल्क्य महाराज ने मुनि भारद्वाज को भगवान शंकर पार्वती जी का पवित्र चरित्र सुनाया और कहा कि शिवजी के चरणों में जिनकी प्रीति नहीं है वह प्रभु राम को स्वपन में भी प्राप्त नहीं कर सकते। विश्वनाथ भगवान शंकर के चरणों में विशुद्ध होना राम भक्त का विशेष लक्षण है। भगवान राम का चरित्र आपार है। 100 करोड़ शेष भी उसे नहीं कह सकते। फिर भी कृपालु श्री राम चंद्र को प्रणाम करते हुए मुनि जी ने प्रभु श्री राम के निर्मल गुणों की कथा सुनाई। पार्वती शंकर जी के संवाद की चर्चा करते हुए भगवान शंकर ने पार्वती को राम कथा सुनाते हुए कहा कि यह कथा लोगों के लिए जगत को पवित्र करने वाली गंगा जी के सामान है।
मनुष्य के मन के स्वपन, शोक, मोह संदेश दूर हो जाते हैं। जिन्होंने भगवान की कथा अपने कानों से नहीं सुनी वह काम साप के बिल के सम्मान है। जिन्होंने भगवान की भक्ति को अपने ह्रदय में सम्मान नहीं दिया प्राणी जीते हुए भी मुर्दे के सम्मान है। जो जीभा प्रभु श्री राम के गुणों का गान नहीं करती वह मेंढक के सम्मान है। श्री राम कथा जीवों का कल्याण करने वाली है।
आज की रामायण जी की आरती ओम प्रकाश वर्मा, पुष्प सेतिया, सोहन लाल वेद प्रकाश नारंग, कृष्ण लाल पाहवा ने श्रद्धापूर्वक उतारी प्रसाद वितरित किया गया।
कथा वाचक भाई नरेश जी को सम्मानित करते हुए मुख्य यजमान।
hin_Deva mai_Deva hin_Deva hin_Deva awa_Deva awa_Deva